**Előterjesztés**

**a Szenátus részére**

**Helyszíne: Budapest, Rektori Tanácsterem**

**Ideje: 2017. május 2.**

**07. Napirendi pont: Az Állatorvostudományi Egyetem által létrehozandó üzemeltetési kft.**

**Mellékletek:**

-

**Készítette: Dr. Bohátka Gergely kancellár**

**Látta:**

1. **Előzmények:**

Az önálló Állatorvostudományi Egyetem létrejöttét követően szükségessé vált az Egyetem szervezeti egységeinek szervezet-hatékonysági felülvizsgálata, melynek keretében a vizsgálat tárgya egyes területeken egy hatékonyabb, piacorientáltabb gazdasági társasági működés előtérbe helyezése, figyelemmel arra is, hogy az üzemeltetés körében az Egyetem által igénybe vett egyes szolgáltatások tekintetében költségmegtakarítás legyen elérhető.

1. **Előterjesztés:**
2. **Vezetői összefoglaló**

A létrehozandó gazdasági társaság az Egyetem megbízásából az Egyetemhez kapcsolódó egyes üzemeltetési feladatokat látna el, mely feladatok különösen, de nem kizárólagosan az őrzés-védelem, portaszolgálat, takarítás, informatikai szolgáltatások, köszbeszerzési szolgáltatások, személyszállítás és egyéb eszközök rendelkezésre bocsátása stb.

A gazdasági társaságot, mint intézményi társaságot az Egyetem saját hatáskörben hozhatja létre, a gazdasági társaság feletti tulajdonosi jogokat jogszabály alapján a kancellár gyakorolja, ügyvezetését a kancellár által kinevezett ügyvezető látja el.

Az Egyetem azon közalkalmazottai részére, melyek esetében a gazdasági társasági foglalkoztatás igénye felmerül, tovább-foglalkoztatási ajánlatot tesz, így a társaság humánerőforrása folyamatosan biztosított lesz.

A gazdasági társaság egyébként a megállapodott szolgáltatásokat alvállakozó bevonásával is jogosult biztosítani.

Az átszervezés legfontosabb előnye, hogy a gazdasági társaság rugalmasabban, gyorsabban, és sok esetben költséghatékonyabban képes az üzemeltetés körében felmerülő események, az esetleges beszerzések kezelésére, továbbá az Egyetem közbeszerzési kötelezettség nélkül képes a saját tulajdonában álló gazdasági társaságtól szolgáltatások igénybe vételére.

1. **Az átalakítás lehetséges előnyei**

A működési hatékonyság megtartása és színvonalának emelése mellett kiemelkedően jelentős az Egyetem pénzügyi és gazdasági stabilitásának, valamint a működés átláthatóságának megőrzése és növelése.

A létrehozható gazdasági társasági formák közül egy egyszemélyes korlátolt felelősségű társaság létrehozása a legcélszerűbb és leghatékonyabb, amelynek számos előnyei közül többek között az alábbiak emelhetők ki:

* profitorientált vezetésirányítás kialakíthatósága, egyszemélyi vezetés, ugyanakkor megmarad a tulajdonos közvetlen befolyása a folyamatokra,
* a dolgozói normatív bérezés helyett teljesítményalapú bérezés lehetősége, mellyel fokozható az alkalmazotti érdekeltség,
* az Egyetem számára előnyös, mivel az Egyetem számára termelt hasznot az Egyetem használhatja fel, míg az Egyetem részére a gazdasági társaság által nyújtott szolgáltatások nem esnek a közbeszerzés hatálya alá,
* rugalmasabban tud alkalmazkodni a piaci változásokhoz, könyvelését nem torzítják az előirányzat-gazdálkodás nehezékei, „olvasható” mérleg és üzleti tervezés jellemzi.

Az Egyetem fennállása óta törekszik a gondos gazdálkodásra, amelyet a gazdasági társaság létrehozása ésszerűségi és gazdaságossági szempontokból egyaránt szolgálna.

1. **Jogszabályi környezet**

A nemzeti felsőoktatásról szóló 2011. évi CCIV. törvény (a továbbiakban: Nftv.) 12. § (1) bekezdése, valamint az Egyetem Szervezeti és Működési Szabályzatának (a továbbiakban: SzMSz) 14. § (1) bekezdése alapján a felsőoktatási intézmény vezető testülete a szenátus, amely – a fenntartó egyetértésével és a konzisztórium támogatásával – dönt az intézményben létrehozandó gazdálkodó szervezet alapításáról.

Az Nftv 13/A. § (2) bekezdése, valamint a SzMSz 38. §-a alapján a kancellár felel – többek között – a felsőoktatási intézmény gazdasági, pénzügyi, kontrolling, belső ellenőrzési, számviteli, jogi, igazgatási tevékenységéért, az intézmény vagyongazdálkodásáért, továbbá felel a szükséges gazdálkodási, valamint az előbbiekben meghatározott területek tekintetében a szükséges intézkedések és javaslatok előkészítéséért. **E körben a kancellár gyakorolja a felsőoktatási intézmény részvételével működő gazdasági társaságban és gazdálkodó szervezetben a tulajdonosi jogokat.**

1. **Az átalakulás részletes ismertetése**
2. **Munkajogi kérdések**

Az Egyetem által létrehozott gazdasági társaság esetében , amennyiben intézményi közalkalmazottak átvételére kerül sor, a közalkalmazotti jogviszonyból munkajogviszonyba kerülhet át a dolgozó. A jogviszonyváltást a Kjt. 25/A-25/B. § szabályozza, melynek rendelkezéseit az alábbi táblázat foglalja össze:

|  |  |
| --- | --- |
| **Foglalkoztatási jogviszony neve** | Közalkalmazotti jogviszonyból munkajogviszonya |
| **Dolgozói érdekérvényesítés** | Közalkalmazotti tanács, szakszervezet |
| **Vonatkozó jogszabály** | A közalkalmazottak jogállásáról szóló 1992. évi XXXIII. törvény; Munka törvénykönyvéről szóló 2012. év I. törvény. |
| **Dolgozók tájékoztatása az átalakulásról** | A Munkáltató kötelessége legkésőbb az átadást megelőző 30 nappal – kivéve, ha a jogviszony megszűnik 30 napnál korábban. |
| **Dolgozói érdekérvényesítő szerv tájékoztatása** | A fenntartó kötelessége legkésőbb az átadást megelőző 30 nappal. A szakszervezettel és a közalkalmazotti tanáccsal köteles konzultációt kezdeményezni. |
| **Felmondás, végkielégítés** | Ha tovább-foglalkoztatásához nem járul hozzá a közalkalmazott, az átadó munkáltató az átadás napjával köteles írásban értesíteni a közalkalmazottat a közalkalmazotti jogviszony megszűnéséről, valamint köteles a közalkalmazott számára a megállapított végkielégítést megfizetni (létszám-függő). |
| **Kollektív szerződés fenntartása** | Nincs továbbviteli kötelezettség a gazdasági társasági működésre nézve |
| **Munkabér, járandóság** | Az átadást követően a munkabér nem lehet kevesebb, mint a közalkalmazotti bér (beleértve a kollektív szerződés által is biztosított bérszintet) |
| **Próbaidő** | Tovább-foglalkoztatás esetén nem köthető ki az átvételt követő jogviszonyra |
| **Tovább-foglalkoztatás** | 30 nappal az átadást megelőzően átadó és az átvevő munkáltató köteles írásban tájékoztatni a közalkalmazottat arról, hogy az átadást követően a közalkalmazott foglalkoztatását az átvevő biztosítja.Ha a közalkalmazott az átvevő munkáltatónál történő további foglalkoztatásához hozzájárul, az átvevő munkáltató köteles a közalkalmazottal munkaszerződést kötni. |
| **Az átadást követő foglalkoztatási jogviszony tartalma** | Határozatlan időtartamú közalkalmazotti jogviszony esetén a gazdasági társaságnál is csak határozatlan jogviszony létesíthető.Teljes munkaidőben foglalkoztatottat teljes munkaidőben kell átvenni.Az átvétel előtt letöltött munkaidejét el kell ismerni. |

1. **A gazdasági társaság vezetése**

A gazdasági társaságot a kancellár által megbízott ügyvezető igazgató vezeti, a kontroll funkciókat a felügyelő bizottság erősíti, melynek tagjait a kancellár kéri fel.

1. **Az átalakulás tervezett ütemezése**

|  |  |  |
| --- | --- | --- |
| **Sorszám** | **Eljárás** | **Dátum** |
| **1.** | Szenátusi döntés | 2017. május 2. |
| **2.** | Fenntartói hozzájárulás beszerzése | 2017. május 10. |
| **3.** | Gazdasági társaság megalapítása | 2017. május 20. |
| **4.** | Munkáltató tájékoztatási és tárgyalási kötelezettségének teljesítése | 2017. május 31. |
| **5.** | Fordulónap  | 2017. július 1. |
| **6.** | Részletes munkáltatói tájékoztatók átadása | 2017. július 15. |
| **7.** | Szerződés-módosítások kezelése | 2017.július 15. |

1. **Költségigény**

A cégalapítási eljárás költsége 53.000,- Ft, mely magába foglalja az eljárási illetéket, és a közzétételi költségtérítés összegét, továbbá ügyvédi díj merül fel. Egyszemélyes gazdasági társaság 3.000.000,- Ft törzstőkével alapítható. Az átalakulásra tekintettel elbocsátásokkal abban az esetben kell számolni, ha a közalkalmazott a tovább-foglalkoztatási ajánlatot nem fogadja el, ez esetben végkielégítési költség merülhet fel.

1. **Határozattervezet:**

***„A Szenátus az előterjesztésben foglaltak alapján támogatja az Egyetem 100%-os rendelkezése alatt álló – elsődlegesen az Egyetem egyes üzemeltetését feladatait ellátó – gazdasági társaság (intézményi társaság) alapítását, egyben felkéri a Kancellárt, hogy az Nftv. 13/A. § (2) bekezdés d) pont szerinti törvényi felhatalmazás, valamint a Konzisztórium 2017. március 21. napi ülésén elfogadott támogató határozata alapján a gazdasági társaság alapítása, és működtetése körében teljes jogkörben eljárjon”***

Kérem a Tisztelt Szenátust, hogy a határozattervezetet támogatni szíveskedjék.

**……./2016/2017. sz. SZT határozat**

**A Szenátus az előterjesztést megismerte, …….igen, ………nem, ……tartózkodás mellett támogatja/nem támogatja.**

1. **Javaslat az előterjesztés kommunikációjára:**

**Intranet: Szenátus**

**Budapest, 2017. május 2.**

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_**Dr. Bohátka Gergely** |